
12 Απριλίου 2018 


ΤΕΥΧΟΣ Α.Α.Π. 


Αρ. Φύλλου 67 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός ως μνημείου κτιρίου φερομένης 
ιδιοκτησίας Ελευθερίας Μπελιά στην περιοχή 
Στρατώνα, του οικισμού Σταυρούπολης του Δή¬ 
μου Ξάνθης, Π.Ε. Ξάνθης. 

2 Χαρακτηρισμός ως μνημείων α) της κύριας όψης 
του κτιρίου φερομένης ιδιοκτησίας Μαργαρί¬ 
τας και Αποστόλου Αλετρά επί της οδού Ιωσήφ 
Ρωγών, εξαιρούμενου του από οπλισμένου σκυ¬ 
ροδέματος εξώστη και β) των περιμετρικών τοι¬ 
χοποιιών (όψεις επί των οδών Ιωσήφ Ρωγών και 
Βεΐκου) με τις εσωτερικές φέρουσες τοιχοποιίες, 
συμπεριλαμβανομένης και της λίθινης τοξωτής 
στοάς του κτιρίου φερόμενης ιδιοκτησίας Μαρί¬ 
ας Στεφανάτου, Γεωργίου Καρβέλη, Ευσταθίου 
Καρβέλη και Μαρίας Κοντοδήμου, εκτός της νε- 
ώτερης προσθήκης στην ανατολική πλευρά στη 
συμβολή των οδών Βεΐκου και παραδρόμου, στο 
Δήμο της Ιεράς Πόλεως του Μεσολογγίου, Ν. Αι¬ 
τωλοακαρνανίας, Περιφ. Δυτικής Ελλάδος. 

3 Χαρακτηρισμός ως μνημείου του κτιρίου φερομέ¬ 
νης ιδιοκτησίας Θεραπείας Μ.Ταξείδη - Σαμίου, που 
βρίσκεται στον οικισμό της Βρίσας του Δήμου Λέ¬ 
σβου. 

4 Τροποποίηση Ρ.Σ. Μεσσήνης σε τμήμα του Ο.Τ. 
120 ως προς την αλλαγή χρήσης σε δημοτικό 
χώρο εμπορικών καταστημάτων και πολιτιστικών 
εγκαταστάσεων. 

ΑΠΟΦΑΣΕΙΣ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ 
93432/10074/986 (1) 

Χαρακτηρισμός ως μνημείου κτιρίου φερομέ¬ 
νης ιδιοκτησίας Ελευθερίας Μπελιά στην περι¬ 
οχή Στρατώνα, του οικισμού Σταυρούπολης του 
Δήμου Ξάνθης, Π.Ε. Ξάνθης. 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του π.δ. 63/2005 (Α' 98) «Κωδικοποί¬ 


ηση της Νομοθεσίας για την Κυβέρνηση και τα Κυβερ¬ 
νητικά Όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού προϋπολογισμού. 

β) Του ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του π.δ. 4/2018 (Α' 7) «Οργανισμός Υπουργείου Πο¬ 
λιτισμού και Αθλητισμού». 

ε)Του άρθρου 1 του π.δ. 70/2015 (Α' 114) «Ανασύστα¬ 
ση των Υπουργείων ...» σχετικά με τη σύσταση Υπουρ¬ 
γείου Πολιτισμού και Αθλητισμού. 

στ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/6.10.2015 κοινή απόφα¬ 
ση του Πρωθυπουργού και του Υπουργού Πολιτισμού 
και Αθλητισμού για το διορισμό Μετακλητού Γενικού 
Γραμματέα του Υπουργείου Πολιτισμού και Αθλητισμού 
(ΦΕΚ ΥΟΔΔ/706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.01.2004 «Οργάνωση και λειτουργία των Συμ¬ 
βουλίων του ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/ 
49610/28.11.1990 (ΦΕΚ 743/Β729.11.1990) «Εξαίρεση 
από τον περιορισμό των τριών υπογραφών». 

4. Την Εισήγηση της Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και τα 
λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό πρακτικού 6/ 
22-02-2018 (θέμα 7ο), αποφασίζουμε: 

Τον χαρακτηρισμό ως μνημείου, σύμφωνα με τις δια¬ 
τάξεις του άρθρου 6 παρ. 1 β του ν. 3028/2002, του κτι¬ 
ρίου φερομένης ιδιοκτησίας Ελευθερίας Μπελιά στην 
περιοχή Στρατώνα, του οικισμού Σταυρούπολης του 
Δήμου Ξάνθης, Π.Ε. Ξάνθης, διότι πρόκειται για μια δι¬ 
ώροφη αγροτική κατοικία χαρακτηριστικό δείγμα του 
κτιριακού τύπου παραδοσιακής (λαϊκής) κατοικίας της 
εποχής, με χαρακτηριστική τυπολογία, μορφολογία και 

Τεύχος ΑΑΠ 67/12.04.2018 


κατασκευαστική δομή των κτιρίων του βαλκανικού χώ¬ 
ρου, η οποία έχει διατηρήσει αρκετά από τα ιδιαίτερα 
αρχιτεκτονικά και δομοστατικά χαρακτηριστικά της και 
μεγάλο μέρος των αυθεντικών στοιχείων της ύλης. Σε 
συνδυασμό με την οργάνωση του πολεοδομικού ιστού, 
η κατοικία «Μπελιά» αποτελεί μαρτυρία εξελίξεων της 
ιστορικής και αρχιτεκτονικής συνέχειας του οικισμού και 
της βαλκανικής αρχιτεκτονικής. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ 
87473/9390/928 (2) 

Χαρακτηρισμός ως μνημείων α) της κύριας όψης 
του κτιρίου φερομένης ιδιοκτησίας Μαργαρίτας 
και Αποστόλου Αλετρά επί της οδού Ιωσήφ Ρω¬ 
γών, εξαιρουμένου του από οπλισμένου σκυρο¬ 
δέματος εξώστη και β) των περιμετρικών τοιχο¬ 
ποιιών (όψεις επί των οδών Ιωσήφ Ρωγών και 
Βεΐκου) με τις εσωτερικές φέρουσες τοιχοποιίες, 
συμπεριλαμβανομένης και της λίθινης τοξωτής 
στοάς του κτιρίου φερόμενης ιδιοκτησίας Μαρί¬ 
ας Στεφανάτου, Γεωργίου Καρβέλη, Ευσταθίου 
Καρβέλη και Μαρίας Κοντοδήμου, εκτός της νε- 
ώτερης προσθήκης στην ανατολική πλευρά στη 
συμβολή των οδών Βεΐκου και παραδρόμου, στο 
Δήμο της Ιερός Πόλεως του Μεσολογγίου, Ν. Αι¬ 
τωλοακαρνανίας, Περιφ. Δυτικής Ελλάδος. 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α)Του άρθρου 90τουπ.δ. 63/2005 (Α' 98) «Κωδικοποί¬ 
ηση της Νομοθεσίας για την Κυβέρνηση και τα Κυβερ¬ 
νητικά Όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού προϋπολογισμού. 

β) Του ν. 2039/1992 (Α' 61) «Περί Κύρωσηςτης Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του ν. 3028/2002 (Α' 153) «Για την προστασία των 
Αρχαιοτήτων και εν γένειτης Πολιτιστικής Κληρονομιάς» 
ιδίως του άρθρου 6 παρ. 4. 

δ) Του π.δ. 4/2018 (Α' 7) «Οργανισμός Υπουργείου Πο¬ 
λιτισμού και Αθλητισμού». 


ε)Του άρθρου 1 του π.δ. 70/2015 (Α' 114) «Ανασύστα¬ 
ση των Υπουργείων ...» σχετικά με τη σύσταση Υπουρ¬ 
γείου Πολιτισμού και Αθλητισμού. 

στ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/6.10.2015 κοινή απόφαση 
του Πρωθυπουργού και του Υπουργού Πολιτισμού και 
Αθλητισμού για το διορισμό Μετακλητού Γενικού Γραμ¬ 
ματέα του Υπουργείου Πολιτισμού και Αθλητισμού (ΦΕΚ 
ΥΟΔΔ 706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.01.2004 «Οργάνωση και λειτουργία των Συμ¬ 
βουλίων του ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/ 
49610/28.11.1990 (ΦΕΚ 743/Β729.11.1990) «Εξαίρεση 
από τον περιορισμό των τριών υπογραφών». 

4. Την εισήγηση της Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και τα 
λοιπά στοιχεία του φακέλου του θέματος. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό πρακτικού 06/ 
22-02-2018 (θέμα 2ο), αποφασίζουμε: 

Τον χαρακτηρισμό ως μνημείων, σύμφωνα με τις δι¬ 
ατάξεις του άρθρου 6 παρ. 1 β του ν. 3028/2002 α) της 
κύριας όψης του κτιρίου φερομένης ιδιοκτησίας Μαρ¬ 
γαρίτας και Αποστόλου Αλετρά επί της οδού Ιωσήφ Ρω¬ 
γών, εξαιρουμένου του από οπλισμένου σκυροδέματος 
εξώστη, διότι το κτίριο αυτό έχει υποστεί εκτεταμένες 
επεμβάσεις στο υπόλοιπο τμήμα του και κατά συνέπεια 
δεν πληροί τις προϋποθέσεις για να χαρακτηριστεί στο 
σύνολό του μνημείο από το ΥΠΠΟΑ και 

β) των περιμετρικών τοιχοποιιών (όψεις επί των οδών 
Ιωσήφ Ρωγών και Βεΐκου) με τις εσωτερικές φέρουσες 
τοιχοποιίες, που προσδιορίζουν την τυπολογία του κτι¬ 
ρίου, συμπεριλαμβανομένης και της λίθινης τοξωτής 
στοάς του κτιρίου φερόμενης ιδιοκτησίας Μαρίας Στε¬ 
φανάτου, Γεωργίου Καρβέλη, Ευσταθίου Καρβέλη και 
Μαρίας Κοντοδήμου, στο Δήμο της Ιεράς Πόλεως του 
Μεσολογγίου, Ν. Αιτωλοακαρνανίας, Περιφ. Δυτικής Ελ¬ 
λάδος, εκτός της νεώτερης προσθήκης στην ανατολική 
πλευρά στη συμβολή των οδών Βεΐκου και παραδρόμου, 
διότι αποτελούν ενδιαφέρουσες κατασκευές του τέλους 
του 19ου αιώνα με αξιόλογα αρχιτεκτονικά και μορφολο- 
γικά χαρακτηριστικά, χωροθετούνται σε κεντρικό σημείο 
της πόλεως του Μεσολογγίου και κατά συνέπεια είναι 
σημαντικά τεκμήρια για την μελέτη εξέλιξης της περι¬ 
οχής από αρχιτεκτονική, πολεοδομική, κοινωνική και 
οικονομική άποψη. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ 
48988/5116/491 (3) 

Χαρακτηρισμός ως μνημείου του κτιρίου φερο- 
μένης ιδιοκτησίας Θεραπείας Μ.Ταξείδη -Σαμί- 
ου, που βρίσκεται στον οικισμό της Βρίσας του 
Δήμου Λέσβου. 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του π.δ. 63/2005 (Α' 98) «Κωδικοποί¬ 
ηση της Νομοθεσίας για την Κυβέρνηση και τα Κυβερ¬ 
νητικά Όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού προϋπολογισμού. 

β) Του ν. 2039/1992 (Α' 61) «Περί Κύρωσης της Σύμβα- 
σηςγιατηνπροστασίατης Αρχιτεκτονικής Κληρονομιάς 
της Ευρώπης». 

γ) Του ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του π.δ. 4/2018 (Α' 7) «Οργανισμός Υπουργείου Πο¬ 
λιτισμού και Αθλητισμού». 

ε)Του άρθρου 1 του π.δ 70/2015 (Α' 114) «Ανασύστα¬ 
ση των Υπουργείων ...» σχετικά με τη σύσταση Υπουρ¬ 
γείου Πολιτισμού και Αθλητισμού. 

στ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/6.10.2015 κοινή απόφαση 
του Πρωθυπουργού και του Υπουργού Πολιτισμού και 
Αθλητισμού για το διορισμό Μετακλητού Γενικού Γραμ¬ 
ματέα του Υπουργείου Πολιτισμού και Αθλητισμού (ΦΕΚ 
ΥΟΔΔ 706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.01.2004 «Οργάνωση και λειτουργία των Συμ¬ 
βουλίων του ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/ 
49610/28.11.1990 (ΦΕΚ 743/Β729.11.1990) «Εξαίρεση 
από τον περιορισμό των τριών υπογραφών». 

4. Την εισήγηση της Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και τα 
λοιπά στοιχεία του φακέλου του θέματος. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό πρακτικού 
3/25-01-2018 (θέμα 20ο), αποφασίζουμε: 

Τον χαρακτηρισμό ως μνημείου του διωρόφου κτι¬ 
ρίου, σύμφωνα με τις διατάξεις του άρθρου 6 παρ. 1 β 
του ν. 3028/2002, φερομένης ιδιοκτησίας Θεραπείας 
Μ. Ταξείδη - Σαμίου, που βρίσκεται στον οικισμό της 
Βρίσας του Δήμου Λέσβου, διότι διαθέτει αξιόλογα αρ¬ 
χιτεκτονικά και μορφολογικά χαρακτηριστικά και πληροί 
τις προϋποθέσεις που ορίζει ο παραπάνω νόμος για τον 
χαρακτηρισμό του ως μνημείο από το ΥΠΠΟΑ. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2018 
Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. 277070/4712/2 017 (4) 

Τροποποίηση Ρ.Σ. Μεσσήνης σε τμήμα του Ο.Τ. 
120 ως προς την αλλαγή χρήσης σε δημοτικό 
χώρο εμπορικών καταστημάτων και πολιτιστι¬ 
κών εγκαταστάσεων. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Το άρθρο 186 του ν. 3852/2010 (ΦΕΚ 87/Α7 
7-6-2010) «Νέα αρχιτεκτονική της Αυτοδιοίκησης και της 
αποκεντρωμένης Διοίκησης - Πρόγραμμα Καλλικράτης» 
όπως αυτός έχει τροποποιηθεί και ισχύει σήμερα. 

2. Το π.δ. 131/2010 (ΦΕΚ 224/Α727-12-2010) «Οργα¬ 
νισμός της Περιφέρειας Πελοποννήσου». 

3. Τις διατάξεις του ν.δ. 17-7-1923 (ΦΕΚ 228/Α7 
16-08-1923), όπως τροποποιήθηκε και ισχύει σήμερα. 

4. Τις διατάξεις του ν. 1337/1983 (ΦΕΚ 33/Α7 
04-03-1983), όπως ισχύει σήμερα και των εκτελεστικών 
αυτού διαταγμάτων. 

5. Το άρθρο 10 του ν. 3044/2002 (ΦΕΚ 197/Α7 
27-08-2002), όπως τροποποιήθηκε και ισχύει. 

6. Τα άρθρα 18 και 19 δ/τοςτης 3-4-1929 «περί ΓΟΚ», 
διατηρηθέντων εν ισχύ. 

7. Την εγκύκλιο 1/61 καθώς και το τεύχος του ΥΠΕΧΩΔΕ 
εγκύκλιος 55/13-6-1988 «οδηγίες και προδιαγραφές για 
τροποποιήσεις και επεκτάσεις σχεδίων πόλεως». 

8. Την εγκύκλιο 29454/18/03 «Αρμοδιότητες Πολεοδο- 
μικού Σχεδιασμού», όπως και την εγκύκλιο 18894/6/06 
«Άσκηση αρμοδιοτήτων Πολεοδομικού Σχεδιασμού». 

9. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580/Δ727-7-1999) και ειδικότερα τα 
άρθρα 152,154 και 160. 

10. Τις διατάξεις του ν. 4067/2012 (ΦΕΚ 79/Α7 
9-4-2012) «Νέος Οικοδομικός Κανονισμός» όπως έχει 
τροποποιηθεί και ισχύει σήμερα. 

11 .Το π.δ. 23-02-1987 (ΦΕΚ 166/Δ76-3-1987) το οποίο 
αφορά τις κατηγορίες και το περιεχόμενο των χρήσεων 

γης- 

12. Το β.δ. 6-8-1971 (ΦΕΚ 189/16-8-1971) «Περί ανα- 
θεωρήσεως και επεκτάσεως του ρυμοτομικού σχεδίου 
Μεσσήνης και καθορισμού των όρων και περιορισμών 
δομήσεωςτων οικοπέδων αυτού». 

13. Το β.δ/γμα 2818/1975 περί εγκρίσεως του Ρυμο¬ 
τομικού Σχεδίου Μεσσήνης. 

14. Το π.δ. 24-10-1985 (ΦΕΚ 721/Δ724-12-1985) 
(Ν. Μεσσηνίας) Επανέγκριση τροποποίησης και επέκτα¬ 
σης Ρ.Σ. Μεσσήνης. 

15. Την αριθμ. οικ. 4577/1198/14-6-1993 (ΦΕΚ 769/Δ7 
9-7-1993) απόφαση Νομάρχη Μεσσηνίας που αφορά 

την έγκριση της Πολεοδομικής Μελέτης Αναθεώρησης 
του Ρυμοτομικού Σχεδίου 1985 Μεσσήνης ως και όροι 
και περιορισμοί δόμησης. 

16. Την απόφαση Γενικού Γραμματέα Περιφέρειας 
Πελοπόννησου με αριθμό 2186/5-6-2009 (ΦΕΚ 304/ 
ΑΑΠΘ/26-6-2009) που αφορά την έγκριση Γενικού Πο- 
λεοδομικούΣχεδιασμού ΓΠΣ του Δήμου Μεσσήνης του 
Νομού Μεσσηνίας. 

17. Το έγγραφο με αριθμό 1437/26-3-2014 του Τμή¬ 
ματος Τοπογραφικών Εφαρμογών και Χωροταξίας της 
Διεύθυνσης Πολεοδομίας του Δήμου Καλαμάτας. 

18. Την με αριθμό 25960/26-10-2016 εισήγηση της 
ΔιεύθυνσηςΤεχνικών Υπηρεσιών του Δήμου Μεσσήνης. 

19. Τις ομόφωνα θετικές αποφάσεις 1/13-1-2017 της 
Δημοτικής Κοινότητας, 1/17-1 -2017 της Επιτροπής Ποι¬ 
ότητας Ζωής και 38/6-2-2017 απόφαση του Δημοτικού 
Συμβουλίου του Δήμου Μεσσήνης. 

20. Την με αριθμό 8588/24-4-2017 ανακοίνωση - πρό¬ 
σκληση της ΔιεύθυνσηςΤεχνικών Υπηρεσιών του Δήμου 
Μεσσήνης με την οποία έλαβε δημοσιότητα η 38/2017 
απόφαση Δημοτικού Συμβουλίου και τις δημοσιεύσεις 
στις εφημερίδες: α) «ΕΛΕΥΘΕΡΙΑ» στις 25, 26 Απριλίου 
2017, β) «ΘΑΡΡΟΣ» στις 25,26 Απριλίου 2017 καθώς και 
γ) «ΔΙΑΚΗΡΥΞΕΙΣ - ΗΧΩ ΤΩΝ ΔΗΜΟΠΡΑΣΙΩΝ» στις 25 και 
26 Απριλίου 2017. 

21. Το έγγραφο με αριθμό 11704/29-5-2017 της Διεύ¬ 
θυνσηςΤεχνικών Υπηρεσιών του Δήμου Μεσσήνης με το 
οποίο διαβιβάστηκε ο σχετικός φάκελος. Στο έγγραφο 
αυτό μεταξύ των άλλων βεβαιώνεται ότι δεν υποβλήθηκε 
καμία ένσταση. 

22. Το από Οκτώβριο 2016 τοπογραφικό διάγραμμα 
τροποποίησης κλίμακας 1:500 που συντάχθηκε από το 
Δήμο Μεσσήνης δια της ειδικού συνεργάτη του Αλε- 
βιζάκη Χάρις, Μηχανικό Χωροταξίας και Ανάπτυξης, 
και ελέγχθηκε και θεωρήθηκε αρμοδίως από τη Διεύ¬ 
θυνση Τεχνικών Υπηρεσιών του Δήμου Μεσσήνης στις 
23-5-2017 και την από Οκτώβριο 2016 Τεχνική έκθεση 
της Δ.Τ.Υ. του Δήμου που το συνοδεύει. 

23. Την με αριθμ. 140579/2321/30-6-2017 εισήγηση 
της Προϊσταμένης Τμήματος Χωρικού σχεδιασμού της 
Διεύθυνσης Περιβάλλοντος και Χωρικού σχεδιασμού 
Περιφέρειας Πελοποννήσου προς το ΣΥ.ΠΟ.Θ.Α. Π.Ε. 
Μεσσηνίας η οποία διαβιβάστηκε συνοδευόμενη από 
σχετικό φάκελο με το αριθμ. οικ. 172920/2868/5-7-2017 
έγγραφο. 

24. Την γνωμοδότηση (κατά πλειοψηφία) με αριθμ. 
θέματος 34/2017 από το αριθμ. 3/7-9-2017 πρακτικό του 
ΣΥ.ΠΟ.Θ.Α. Π.Ε. Μεσσηνίας η οποία διαβιβάστηκε με το 
έγγραφο με αριθμό 86/16-10-2017. 

25. Και επειδή: 

Α. Οι χρήσεις γης στην περιοχή είναι αυτές που προ- 
βλέπονται από το Γενικό Πολεοδομικό Σχέδιο του Δή¬ 
μου Μεσσήνης που έχει εγκριθεί με την με αριθμ. 2186/ 
05-06-2009 (ΦΕΚ 304/ΑΑΠΘ/26-7-2009) απόφαση του 
Γενικού Γραμματέα Περιφέρειας Πελοποννήσου περί 
έγκρισης ΓΠΣ του Δήμου Μεσσήνης, το οποίο εντάσσει 
το εν λόγω Ο.Τ. σε περιοχή γενικής κατοικίας (άρθρο 4 
παρ. 2.1) και επιτρέπονται οι προβλεπόμενες από το άρ¬ 
θρο 3 του π.δ. 23-02-1987 (ΦΕΚ 166/Δ76-3-1987) χρή¬ 


σεις γης. Συγκεκριμένα οι επιτρεπόμενες χρήσεις γης 
είναι: κατοικία, ξενοδοχεία μέχρι 100 κλινών και ξενώνες, 
εμπορικά καταστήματα (με εξαίρεση τις υπεραγορές και 
τα πολυκαταστήματα), γραφεία, τράπεζες, ασφάλειες 
και κοινωφελείς οργανισμοί, κτίρια εκπαίδευσης, εστι¬ 
ατόρια, αναψυκτήρια, θρησκευτικοί χώροι, κτίρια κοι¬ 
νωνικής πρόνοιας επαγγελματικά εργαστήρια χαμηλής 
όχλησης, πρατήρια βενζίνης, αθλητικές εγκαταστάσεις, 
κτίρια, γήπεδα στάθμευσης, πολιτιστικά κτίρια και εν 
γένει πολιτιστικές εγκαταστάσεις. 

Β) Σύμφωνα με το άρθρο 152 παρ. 10 του ΦΕΚ580/Δ7 
1999 του Κ.Β.Π.Ν. και την κείμενη νομοθεσία, απαγορεύε¬ 
ται να ανεγείρονται δημόσια και δημοτικά κτίρια σε οικό¬ 
πεδα τα οποία είναι μεν κατά το εγκεκριμένο ρυμοτομικό 
σχέδιο οικοδομήσιμα, αλλά δεν προορίζονται από τούτο 
για τον σκοπό αυτό. Αν το σχέδιο δεν προβλέπει θέσεις 
για τα κτίρια του προηγούμενου εδαφίου ή αν οι θέσεις 
που προβλέπει κρίνονται ακατάλληλες επιβάλλεται η 
προηγούμενη τροποποίηση του σχεδίου. 

Γ) Βασικός στόχος της εν λόγω τροποποίησης είναι 
η δημιουργία των απαραίτητων προϋποθέσεων για 
να δημιουργηθούν σύγχρονες υποδομές εμπορικών 
και πολιτιστικών δραστηριοτήτων με τις απαιτούμενες 
βοηθητικές εγκαταστάσεις. Σύμφωνα με τη συμπληρω¬ 
ματική τεχνική έκθεση από 7-9-2017 η επιφάνεια που 
θα δομηθεί είναι 1105,16 τ.μ.- σύμφωνα με την αρχι¬ 
τεκτονική μελέτη που έχει εκπονηθεί από Σεπτέμβριο 
2015 και τέθηκε υπόψη του ΣΥ.Π.Ο.Θ.Α. Π.Ε. Μεσσηνίας- 
και η προτεινόμενη νέα χρήση είναι συμβατή με τις επι¬ 
τρεπόμενες χρήσεις γενικής κατοικίας. Επισημαίνεται 
δε ότι σύμφωνα με την παρ. 16α του άρθρου 10 του 
ν. 4315/2014 (ΦΕΚ 269/Α724-12-2014) διευκρινίζεται 
ότι στις περιπτώσεις μεταβατικής ισχύος του π.δ. 23.2/ 
6-3-1987 ορίζεται ότι για την εφαρμογή της παρ. 3 του 
άρθρου 3 η εξαίρεση εννοείται για επιφάνειες χρήσεων 
άνω των 1500 τ.μ.... Για μεικτά καταστήματα τροφίμων 
ή άλλων προϊόντων, για την εφαρμογή των διατάξεων 
της πολεοδομικής νομοθεσίας, δεν νοούνται ως υπερα¬ 
γορές εφόσον το εμβαδόν των χώρων κυρίας χρήσης 
δεν υπερβαίνει τα 1500 τ.μ. 

Δ) Δεν έχουν υποβληθεί ενστάσεις μετά τη δημοσιο¬ 
ποίηση της απόφασης 38/2017 του Δ.Σ. Μεσσήνης. 

Ε) Η τροποποίηση δεν επιφέρει καμία αλλαγή στο ισο¬ 
ζύγιο των κοινοχρήστων και κοινωφελών χώρων και δεν 
επηρεάζονται οι συντεταγμένες των κορυφών του Ο.Τ. 120. 

ΣΤ) Η τροποποίηση μπορεί να θεωρηθεί σημειακή και 
εντοπισμένη. 

Ζ) Δεν προκαλεί δαπάνη σε βάρος του προϋπολογι¬ 
σμού της Περιφέρειας και του Δήμου Μεσσήνης, απο¬ 
φασίζει: 

1. Την έγκριση της τροποποίησης του ρυμοτομικού 
σχεδίου Μεσσήνης σε τμήμα του στο Ο.Τ. 120 και συ¬ 
γκεκριμένα: τον καθορισμό χρήσης «ΔΗΜΟΤΙΚΟΣ ΧΩ¬ 
ΡΟΣ- ΕΜΠΟΡΙΚΩΝ ΚΑΤΑΣΤΗΜΑΤΩΝ ΚΑΙ ΠΟΛΙΤΙΣΤΙΚΩΝ 
ΕΓΚΑΤΑΣΤΑΣΕΩΝ» στο γεωτεμάχιο που περιγράφεται 
από τις κορυφές 1.2.3.4.11.12... 30.31.1 (τμήμα του 
ΚΑΕΚ 361660401031 ιδιοκτησίας Δήμου Μεσσήνης) 
όπως αυτό απεικονίζεται στο από Οκτώβριο 2016 το- 
πογραφικό διάγραμμα κλίμακας 1:500 της Αλεβιζάκη 

Χάρις, Μηχανικού Χωροταξίας και Ανάπτυξης, όπως 
αυτό ελέγχθηκε και θεωρήθηκε από τη Δ/νση Τεχνι¬ 
κών Υπηρεσιών - Περιβάλλοντος και Πολεοδομίας 
του Δήμου Μεσσήνης, υπογράφεται και συνοδεύει 
την παρούσα. Η προτεινόμενη τροποποίηση δεν επι¬ 
φέρει καμία αλλαγή στις συντεταγμένες των κορυφών 
του Ο.Τ. 120 ούτε στις Ρυμοτομικές και Οικοδομικές 
Γραμμές του. 

2. Κατά τα λοιπά το Ο.Τ. 120 και ο συγκεκριμένος χώ¬ 
ρος χωροθετούνται στον τομέα Β II των όρων δόμησης 


της οικ. 4577/1198/14-8-1993 (ΦΕΚ 769/Δ79-7-1993) 
απόφασης Νομάρχη Μεσσηνίας (ως ίσχυε). 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 20 Μαρτίου 2018 
Ο Περιφερειάρχης 
ΠΕΤΡΟΣΤΑΤΟΥΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























